《文笔峰》
明代·郭棐

峥嵘海上罗千峰，伟兹卓笔尤巃嵷。直耸天门作华表，高腾琼巃翔飞虹。

雨馀烂漫花千叠，日映婆娑树万丛。丽藻已觇饶五色，温纶仍拟拜三公。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。